Før 2008 spilte Anders Ågnes Konradsen først og fremst for Bodø/Glimt 2, men var hospitant på A-laget sammen med Stefan Johansen. Det vil si at han trente med A-laget noen dager i uken. Han ble hentet inn som hospitant før 2007-sesongen. Konradsen fikk sin A-lagsdebut for Bodø/Glimt den 13. juni 2007 i cupens 2. runde da Bodø/Glimt slo FK Lofoten 3-1 etter ekstraomganger. Etter å ha spilt seg til fast plass på laget ble han toppscorer for 2010-sesongen med ni mål.